**Pristup platformi – Google Workspace for Education**

Poštovani roditelji/staratelji i dragi učenici,

početak realizacije online nastave je iza nas. Uspješno ste započeli sa pridruživanjem na našu platformu za online nastavu i već ste se navikli na ovakav način rada.

Mi smo jako zadovoljni rezultatima dosadašnjeg rada. Vrlo uspješno smo komunicirali sa učenicima u okviru virtuelnih učionica, ali i sa roditeljima nižih razreda uz čiju, neizostavnu pomoć smo i naše najmlađe uključili u sve aktivnosti.

Naši učenici su  pokazali izuzetnu kreativnost, maštovitost u svakom obliku edukacije. Izuzetno smo ponosni što se možemo pohvaliti kolekcijom učeničkih radova iz različitih nastavnih oblasti.

U okviru platforme Google Workspace for Education svi učenici i nastavnici su dobili školsku e-mail adresu koja je bazirana na istom principu [ime.prezime@cersig.edu.ba](mailto:ime.prezime@cersig.edu.ba).

U okviru sistema, učenici će imati pristup sljedećim aplikacijama:  
– Virtualna učionica (<http://classroom.google.com> )  
– E-Mail (<http://mail.google.com>)  
– Dokumenti, tabele i prezentacije (<http://drive.google.com>)  
– Web stranice (<http://sites.google.com>)  
– Adresar (<http://contacts.google.com>)  
– Kalendar (<http://calendar.google.com>)  
… i još neke o kojim ćemo vas vremenom obavijestiti.

Pored obavezne realizacije online nastave uvođenjem ovog sistema škola istinski želi da omogući našim učenicima da uče, stiču znanja iz novih tehnologija i promovišemo bolju komunikaciju. Molimo sve učenike i roditelje da svojim sugestijama pomognu u korištenju ovog sistema. Jako nam je važno da se pridržavate određenih pravila kako bi naši  računi naših učenika bili sigurni. Školski email sistem se može koristiti za vašu komunikaciju u školi između učenika i nastavnika, istraživačke radove, radove u sekcijama, dogovore oko organizacije izleta, takmičenja, te svaki vid komunikacije koja se odnosi na rad u školi.

Školski email se ne smije koristiti za slanje poruka koje nisu vezani za školski rad.

Važno je da se učenici pridržavaju pravila rada u online okruženju vezanih za našu školu, koja mogu pročitati u Etičkom kodeksu ponašanja učenika u online okruženju na sljedećem linku:  <https://drive.google.com/file/d/1UhXtCEm4dNf60DeyzUwnCOybdUZg82k/view?usp=sharing>

Još jednom da vas podsjetimo da bi ste se prijavili na školski email, otvorite web stranicu mail.google.com i unesite dodijeljeno korisničko ime ([ime.prezime@cersig.edu.ba](mailto:ime.prezime@cersig.edu.ba))  i lozinku.

Za sva pitanja i nedoumice oko prijave u sistem, te rad u sistemu molim vas da se obratite:

* nastavnici informatike na email [mejrema.ljevakovic@cersig.edu.ba](mailto:mejrema.ljevakovic@cersig.edu.ba)
* školskom administratoru Belmi Hamzić na email [adminstrator@cersig.edu.ba](mailto:adminstrator@cersig.edu.ba)